Stela Besenyei-Merger

Eszter "Stela" Besenyei-Merger (naskiĝis la 7-an de majo 1987 en Újbuda, la 11-a urbodistrikto de Budapeŝto) estas hungara esperantisto kaj denaskulo. Interalie en unu el siaj rettaglibroj ŝi en 2024 malkaŝis (kun aliaj biografiaj informoj), ke ŝia patro estas la franca esperantisto Maurice Jules Gustave Merger (1924-1993), kaj la patrino (daŭre vivanta) estas la hungara esperantistino Anna Besenyei.familia biografia noto en la rettaglibro "Stela ĉiam nur kritikas ~ mi kuraĝas paroli pri ĉio" (SĈNK) de la 16-a de decembro 2024

En 2017 ŝi komencis la esperantlingvan podkaston La Bona Renkontiĝo, pri la organizado de esperantaj renkontiĝoj. Ĝis 2025 kolektiĝis 33 sondosieroj, el inter ili la unuaj 14 eĉ kopiiĝis al la vikimedia komunejo.

Ekde 2021 ŝi laboras por la literatura projekto Bobelarto.

 Premioj 
 En la jaro 2024 ŝi iĝis Esperantisto de la Jaro. El "La Ondo de Esperanto" je 15-12-2024: "Eszter (Stela) Besenyei-Merger estas 37-jara denaska esperantistino el Hungario, kiu en 2021 iniciatis la literaturan projekton Bobelarto. Ŝi kuraĝigas homojn legi Esperanto-literaturon kaj ankaŭ verki en Esperanto, ekzemple, kadre de MoVeMo (Monda Verk-Monato) aŭ INK (Internacia Novel-Konkurso), en kiu ŝi estas sekretario."
 En la jaro 2025 ŝi ricevis la premion Grégoire Maertens

 Eksteraj ligiloj 
 Stela ĉiam nur kritikas - esperanta blogo
 Adventures of a native Esperanto speaker - anglalingva blogo pri denaskuleco
 Podkasto kun intervjuoj  preparitaj de Stela Besenyei-Merger kun aktivuloj, gepatroj kaj denaskuloj. Januaro 2021.
 Blogo ĉe Substack
 Radikala Tenero - Podkasto ĉe Substack
 Oni ĝuu tion, kion la lingvo povas ebligi: Intervjuo kun Stela Besenyei-Merger, artikolo en La Ondo de Esperanto aperinta 2025-02-14 ()

 Referencoj 

Kategorio:Hungaraj esperantistoj
Kategorio:Denaskaj esperantistoj
Kategorio:Esperantisto de la Jaro